Jonas Valaitis (1893)

Jonas Valaitis (1893 m. rugpjūčio 10 d. Šilkaičiuose, Alvito valsčius, Vilkaviškio apskritis – 1966 m. liepos 31 d. JAV) – Lietuvos kooperacijos, politinis bei visuomenės veikėjas.

 Biografija 
1907 m. baigė Vilkaviškio pradžios mokyklą. Mokėsi staliaus profesijos. Nuo 1908 m. įsitraukė į Lietuvos krikščionių demokratų partijos veiklą. Pirmojo pasaulinio karo metais buvo pasitraukęs į Rusiją, dalyvavo Lietuvių draugijos nukentėjusiems dėl karo šelpti veikloje. 1919 m. grįžo į Lietuvą, Vilkaviškyje įsteigė kooperatyvą „Žiedas“.

1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas II (Kauno) rinkimų apygardoje. Priklausė Lietuvos ūkininkų sąjungos frakcijai, įėjusiai į Lietuvos krikščionių demokratų partijos bloką. 1923 m. birželio 5 d. – 1926 m. birželio 2 d. Antrojo Seimo atstovas.

Nuo 1926 m. grįžo į Vilkaviškį, vadovavo „Žiedo“ kooperatyvui. 1940 m. liepos mėn. suimtas ir iki 1941 m. birželio mėn. kalintas Marijampolės kalėjime.

1944 m. pasitraukė į Vokietiją, vėliau persikėlė į JAV.Žydrūnas Mačiukas. Steigiamojo Seimo atstovai. Seimas

 Literatūra 
 Valaitis Jonas, Trumpos Steigiamojo Seimo narių biografijos su atvaizdais, Klaipėda, 1924, p. 64.
 Valaitis Jonas, Lietuvių enciklopedija, Boston, 1965, t. 32, p. 518.
 Lietuvos Steigiamojo Seimo (1920–1922 metų) narių biografinis žodynas: didysis Lietuvos parlamentarų biografinis žodynas (sud. Aivas Ragauskas, Mindaugas Tamošaitis). – Vilnius: Vilniaus pedagoginio universiteto leidykla, 2006. – p. 417–419.
 Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas: didysis Lietuvos parlamentarų biografinis žodynas (sud. Aivas Ragauskas, Mindaugas Tamošaitis). – Vilnius: Vilniaus pedagoginio universiteto leidykla, 2008. – 848 p. – ISBN 978-9955-20-345-2

 Šaltiniai 

Kategorija:Seimo atstovai
Kategorija:Lietuvos kooperatininkai